Stesen MRT Mutiara Damansara

**Stesen MRT Mutiara Damansara** ialah stesen transit aliran massa (MRT) di Mutiara Damansara, Selangor, Malaysia. Stesen ini adalah salah satu stesen dalam Laluan Kajang. Stesen ini dinamakan sempena kawasan perumahan Mutiara Damansara yang terletak berhampiran stesen. Stesen ini dibuka pada 16 Disember 2016 di bawah pembukaan Fasa 1 laluan ini. Semasa pembinaan, stesen ini dikenali sebagai *The Curve*.

## Ciri-ciri stesen
### Lokasi
Stesen ini terletak di sepanjang Persiaran Surian di Mutiara Damansara, Selangor berhampiran persimpangan Persiaran Surian dengan Jalan PJU 7/1. Terletak berhampiran stesen adalah pusat membeli-belah The Curve, IKEA Damansara, Hotel Royale Chulan Damansara, pusat membeli-belah eCurve, Menara Surian, Taman Rekreasi Mutiara Damansara, taman perumahan PJU 7, taman perumahan BU 4 dan taman perumahan BU5.

### Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.

## Kemudahan

### Perkhidmatan bas
Bas RapidKL laluan 780, 802, T809, T810 dan bas bandar PJ City laluan PJ06 berkhidmat di stesen ini. Perkhidmatan bas pengantara MRT bagi laluan T809 berkhidmat di pintu C stesen di Jalan PJU 7/1, Mutiara Damansara dan laluan T810 berkhidmat di pintu B stesen di Jalan PJU 7/1, Mutiara Damansara. Kekerapan bas MRT ialah di antara 10 minit hingga 15 minit.

#### T809
Perkhidmatan bas laluan **T809** akan melalui dan menghubungkan kawasan perumahan penduduk di Mutiara Damansara, Damansara Perdana dan Bandar Utama, dengan 12 buah perhentian bas (tidak termasuk terminal). 12 buah perhentian bas itu adalah Deret Kedai 7/7A, Komersial PJU 7/16, Perdana Shopping Centre, Perdana Exclusive Condo, Neo Damansara, Lotus's Mutiara Damansara (atau Tesco Mutiara Damansara), Oasis Bandar Utama, Terminal Bas 1 Utama, 1 Utama, 1 Utama–LDP dan IKEA Damansara Barat. T809 melalui Jalan PJU 7/7, Jalan PJU 7/15, Jalan PJU 7/1 dan Persiaran Surian di dalam Mutiara Damansara, Jalan PJU 8/1 di Damansara Perdana dan Tengkat Bandar Utama, Central Park Avenue, Persiaran Bukit Utama, Lebuhraya Damansara-Puchong (LDP) dan Dataran Bandar Utama di Bandar Utama. Terminal bagi laluan bas T809 terletak di MRT Mutiara Damansara Pintu C dan Metropolitan Square.

#### T810
Perkhidmatan bas laluan **T810** akan melalui dan menghubungkan kawasan perumahan penduduk di Mutiara Damansara, Neo Damansara, Kampung Bukit Lanjan dan Kampung Sungai Penchala dengan enam buah perhentian bas (tidak termasuk terminal). Enam buah perhentian bas itu adalah IKEA Damansara Timur, Bukit Lanjang (Selatan), Bukit Lanjan (Utara), PJ Trade Centre, Neo Damansara dan Lotus's Mutiara Damansara (atau Tesco Mutiara Damansara). T810 melalui Jalan PJU 7/1, Jalan PJU 7/3, Lebuhraya Damansara-Puchong (LDP) dan Persiaran Surian di dalam Mutiara Damansara, Jalan Damansara dan Jalan Bukit Lanjan di Kampung Bukit Lanjan dan Jalan PJU 8/8 dan Jalan PJU 8/1 di Neo Damansara. Terminal bagi laluan bas T810 terletak di MRT Mutiara Damansara Pintu B dan Empire Damansara.

## Galeri
### Stesen

File:SBK Line Mutiara Damansara Overall View 1.jpg|Permandangan stesen di atas Persiaran Surian daripada aras jalan.
File:Mutiara Damansara MRT Station Train from Sg Buloh approaching.jpg|Keretapi daripada Sungai Buloh menghampiri stesen MRT Mutiara Damansara.
File:InformationCounterMutiaraDamansaraMRT.jpg|Kaunter khidmat pelanggan di MRT Mutiara Damansara.
File:MutiaraDamansaraTicketCounter.jpg|Pintu berbayar di stesen MRT Mutiara Damansara.
File:LeadingToPlatformsMutiaraDamansaraMRT.jpg|Menghala ke platform di stesen MRT Mutiara Damansara.
File:MutiaraDamansaraMRTConcourse.jpg|Aras legar stesen MRT Mutiara Damansara.
File:MutiaraDamansaraConcourse.jpg|Aras legar stesen MRT Mutiara Damansara.
File:MRT Train, Mutiara Damansara.jpg|Sebuah keretapi MRT berhenti di stesen MRT Mutiara Damansara.
File:Mutiara Damansara MRT Station Train at Platform 1.jpg|Tren arah selatan (Kajang) di stesen.
File:MRT SBK Mutiara Damansara station ticket machine.jpg|Sebuah mesin tiket di stesen MRT Mutiara Damansara.


### Pintu Stesen

File:SBK Line Mutiara Damansara Entrance A 2.jpg|Pintu A di sepanjang Persiaran Surian (arah Kota Damansara).
File:MutiaraDamansaraMRTEntranceAStairs.jpg|Tangga di Pintu A di Persiaran Surian (arah Kota Damansara).
File:MutiaraDamansaraEntranceA.jpg|Pintu A menghala ke stesen MRT Mutiara Damansara.
File:SBK Line Mutiara Damansara Entrance A 5.jpg|Laluan pejalan kaki bertutup sepanjang Persiaran Surian menghala ke Pintu A.
File:MutiaraDamansaraEntranceBSignage.jpg|Papan tanda Pintu B di stesen MRT Mutiara Damansara.
File:SBK Line Mutiara Damansara Feeder Bus 1.jpg|Hentian bas pengantara di Pintu B.
File:MutiaraDamansaraMRTExits.jpg|Sebelah kiri menghala ke stesen, sebelah kanan menghala terus ke Pintu B.
File:SBK Line Mutiara Damansara Entrance C 2.jpg|Pintu C di Jalan PJU 7/1.
File:SBK Line Mutiara Damansara Entrance C 4.jpg|Pintu C dan jambatan pejalan kaki di atasr Jalan PJU 7/1 ke station.
File:MutiaraDamansaraMRT.jpg|Pintu B dan Pintu C di kedua-dua belah Jalan PJU 7/1.
File:SBK Line Mutiara Damansara Entrance B and C 3.jpg|Hentian bas pengantara di Pintu B (kanan) dan Pintu C.


### Sambungan pejalan kaki ke Surian Link

File:SBK Line Mutiara Damansara Entrance D 1.jpg|Pintu D stesen daripada jambatan pejalan kaki.
File:Mutiara Damansara Link Bridge 2.jpg|Jambatan pejalan kaki yang menghubungkan stesen MRT dan bagunan-bagunan berdekatan.
File:Mutiara Damansara Link Bridge 3.jpg|Papan tanda yang menghala ke stesen daripada eCurve.
File:Mutiara Damansara Link Bridge 9.jpg|Eskalator menghala dari Surian Link ke stesen.
File:Mutiara Damansara Link Bridge 8.jpg|Permandangan jambatan pejalan kaki Menara Surian-Stesen MRT Mutiara Damansara daripada pintu keluar stesen MRT.
File:MRT SBK Line-Mutiara Damansara Station Surian Tower link bridge 3.jpg|Permandangan lokasi sama pada January 2017 ketika eskalator masih dalam proses pemasangan.
File:Mutiara Damansara Link Bridge 7.jpg|Papan tanda yang bermula dari The Curve ke stesen melalui jambatan pejalan kaki.


## Rujukan